
ప్రతిభావంతురాలైన తారగా బాలీవుడ్లో అలియా భట్ అచిర కాలంలోనే మంచి పేరు తెచ్చుకుంది. ఆమెతో సినిమాలు చేయడానికి నిర్మాతలు, దర్శకులు ఉత్సాహం చూపిస్తున్నారు. తాజాగా అలియా, సిద్ధార్థ్ మల్హోత్రా జోడీగా ‘ఆషిఖి 3’ రానున్నదనీ, ఆ చిత్రాన్ని అలియా తండ్రి మహేశ్భట్ నిర్మిస్తారనీ వార్తలు వచ్చాయి. అయితే ఆ సినిమా చేయాలని అలియా భావించట్లేదంటూ ఇంటర్నెట్లో విరివిగా ప్రచారమైంది. దీనిపై ఎట్టకేలకు స్పందించింది అలియా. ‘‘నేనెప్పుడూ ఎక్కడా ‘ఆషిఖీ 3’ చేయాలని లేదని చెప్పలేదు. ఈ ప్రచారం ఎక్కడ్నించి వచ్చిందో తెలీదు. ‘ఆషిఖి’ అనేది ప్రత్యేకమైన బ్రాండ్. మా నాన్నతో తొలిసారి కలిసి పనిచేసే అవకాశం రావడం అంతే ప్రత్యేకం. ప్రతి దానికీ ఒక సమయం వస్తుంది. ఈ సినిమాకి కూడా’’ అని ట్వీట్ చేసింది.

pratibhaavanturaalaina taaragaa balivudlo alia bhat achira kaalamlone manchi paeru tecchukundi. aametho cinimaalu cheyadaaniki nirmaatalu, darsakulu utsaaham chuupistunnaaru. taajaagaa alia, siddharth malhotra jodiigaa ‘ashikhi 3’ raanunnadanee, aa chitraanni alia tandri maheshbhat nirmistaaranii vaartalu vachayi. ayithe aa sinima cheyalani alia bhavinchatledantu internetlo virivigaa prachaaramaindi. deenipai ettakelaku spandinchindi alia. ‘‘neneppuduu ekkada ‘ashikhi 3’ cheyalani ledani cheppaledu. ee prachaaram ekkadninchi vachindo teleedu. ‘ashikhi’ anedi pratyekamaina brand. maa naannatho tolisari kalisi panichese avakaasam ravadam anthe pratyekam. prati daanikee oka samayam vastundi. ee sinimaki kuudaa’’ ani tweet chesindi.